hu en hu hu hu hu en hu hu hu en en en hu hu en hu hu en hu hu hu hu hu hu hu ca es es hu hu es es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru en hu hu en hu hu en en uk hu hu hu hu hu en hu hu en hu en hu hu hu hu hu hu hu
A futók felkészülésének irányítása táblázatos formában megosztott napi bontású edzésterv segítségével, 4 hetes ciklusokban történik, hétről hétre haladva az aktuális heti edzésadag előirányzásával. Ezzel párhuzamosan az elvégzett edzésmunka naplózása és monitorozása is táblázatosan valósul meg. Emailben, internetes platformokon, valamint telefonon történő kommunikációra folyamatosan lehetőség van az esetleg szükséges módosítások megtétele vagy a felmerülő kérdések megválaszolása érdekében. Az edzésmunka irányításának megkezdése előtt mindenképpen előzetes konzultáció (személyes vagy emailben történő) szükséges, ahol az egészségügyi anamnézist, a fizikális paramétereket, az edzettségi szintet, az előzetes tapasztalatot, valamint a sportoló ráfordítható idejét, lehetőségeit, motivációját felmérve meghatározzuk a rövid, közép és hosszú távon elérendő célokat (időeredmény, edzettségi szint elérése stb.).
Az edzések egyénre szabásában, a terhelés intenzitásának optimalizálásában az élettani és antropometriai értékek, valamint az előzetes  edzéstapasztalatok mellett a pulzuskontroll is szerepet játszhat. Általánosságban elmondható, hogy tempó alapon meghatározott és pulzuskontrollált edzéstervek vegyes alkalmazására törekszünk, de ez az adott sportoló egyéni tudásszintjétől, lehetőségeitől és céjaitól is függ.
Az egyes intenzitásszintek meghatározásához nem feltétlenül támaszkodunk terhelésdiagnosztikai laborban bemért paraméterekre. A felkészülés kezdeti időszakának edzésmonitorozási tapasztalata, a mért pulzusértékek, valamint az egyes edzések tempóadatai alapján  lépésről lépésre letisztul a főbb képességek aktuális szintje, illetve meghatározhatók ezek fejleszthetőségének körvonalai. Természetesen nagyon hasznos információ lehet a terheléses tesztek során megállapított laktátküszöbhöz és anaerob átmenethez tartozó pulzusérték, valamint a maximális pulzus stb., azonban az ezekhez az értékekhez közismerten köthető képességek (állóképesség, gyorsasági állóképesség, illetve gyorsaság) fejleszthetőségének tartományai az elvégzett edzések számával arányosan egyre pontosabban beállíthatók. A szívfrekvencia variancia (HRV), az ébredési pulzus, a maximális oxigénfelvétel (VO2 max.) és a pulzusmegnyugvási idő mérése pedig a legtöbb kereskedelmi forgalomban kapható GPS-es pulzusmérős órában már elérhető funkció.
Az edzéstervezési irányelvek mellett a számtalan amatőr futóval, valamint sok-sok hivatásszerűen edző atlétával folytatott beszélgetésünk konzekvenciái is azt a tanulságot hordozzák, hogy az edzésmunka mennyiségi vagy minőségi paramétereinek túl magas szintje – mind kampányszerűen, mind pedig huzamosabb ideig folytatva – túledzettséghez vagy sérüléshez vezet. A sérülések rehabilitációja pedig sokkal több időbe, energiába, pénzbe kerül, mint amivel az erőn felüli felkészülésből származó gyors eredmények okozta öröm kecsegtet. Tapasztalataink birtokában ezért olyan fokozatos, ésszerű, de mindenképpen célorientált együttműködésre törekszünk, amelyben jelentős hangsúlyt helyezünk a hosszú időn keresztül fenntartható fejlődésre és a sérülésmegelőzésre.
A futáshoz való visszatérés szülés után május 18, 2020
Beszámoló a tizedik maratonomról november 15, 2019
A futócipő kiválasztását befolyásoló objektív tényezők III.: A cipő lábállást módosító képessége október 4, 2019
Az én Wizzairem szeptember 24, 2019
Az Achilles-ín sérülés előfordulásának okai, kezelési lehetőségei hosszútávfutóknál szeptember 7, 2019
A futócipő kiválasztását befolyásoló objektív tényezők II.: Ütéscsillapítás augusztus 20, 2019
Futócipő „rendszertan”, avagy a tökéletes cipő megtalálását segítő külső (objektív) tényezők.: I. A futás helyszíne, a felület jellege június 5, 2019
A futólépés fázisai 2.: A talajérintés és a támaszfázis május 7, 2019
A futólépés fázisai 1.: Az elrugaszkodás március 4, 2019
Hó, sílécek, keresztedzés február 14, 2019
Derékfájdalom, porckorong kitüremkedés, porckorongsérv futóknál január 23, 2019
Lehet, hogy túl sok vitamint szedek? január 13, 2019
A futócipő helyes bekötése, gyakori hibák január 3, 2019
Sikerek vagy kudarcok? január 1, 2019
Az immunrendszert támogató legfontosabb vitaminok és ásványi anyagok december 15, 2018
A kiegyensúlyozott terhelés fontossága a fascialáncok mentén futás közben december 4, 2018
Az energiagélek szénhidrát-összetételéről november 22, 2018
A sípcsontfájdalomról november 15, 2018
Első blogbejegyzésem, avagy egy sikeres szeptemberi félmaraton háttértörténete október 2, 2018
Elindultunk! szeptember 3, 2018
1082 Budapest, Baross utca 21. I. emelet 5. ajtó
Csatlakozz a 740 követőhöz
Already have a WordPress.com account? Log in now.
View post in Reader
Adatvédelem és Cookie-k: Ez a weboldal cookie-kat (sütiket) használ. A weboldal böngészésével hozzájárulunk a cookie-k fogadásához.
További részletekért és a cookie-k szabályozásához kattintsunk ide: Cookie szabályzat